**PÁLYÁZATI FELHÍVÁS**

A Budapest Főváros VIII. kerület Józsefvárosi Önkormányzat, mint kiíró megbízásából a Józsefvárosi Gazdálkodási Központ Zrt. mint bonyolító *– a Budapest Főváros VIII. kerület Józsefvárosi Önkormányzat Városgazdálkodási és Pénzügyi Bizottságának 1018/2019. (IX.09.) számú határozatának 3.) pontja alapján –* **a pályázat benyújtásakor 45. évüket be nem töltött egyedülálló egy, vagy két gyermekét egyedül nevelő, lakással nem rendelkezők részére**, a mellékelt táblázatban felsorolt **5 db** **lakás bérbeadására** ***„LNR-EGY/2019. típusú”*** **nyílt pályázatot ír ki.**

1. **A pályázaton részt vehet, aki:**
2. a pályázat benyújtásakor a 45. évet nem töltötte be,

**és**

1. egyedülálló (az a személy, aki hajadon, nőtlen, özvegy, elvált, házastársától külön él és nincs élettársa),

**és**

1. egy, vagy két gyermekét egyedül neveli,

**és**

1. legalább 8. általános iskolai végzettséggel rendelkezik,

**és**

1. legalább 1 éves állandó bejelentett lakcímmel, vagy 1 éves bejelentett tartózkodási hellyel rendelkezik Józsefvárosban,

**és**

1. legalább 6 hónapos folyamatos munkaviszonnyal rendelkezik, illetve legalább 6 hónapos munkaviszonyt követően CSED, vagy GYED ellátásban, ápolási segélyben részesül, vagy rokkantsági ellátásban részesül,

**vagy**

1. vállalkozást folytat és a saját vállalkozásában dolgozik legalább 6 hónapja,

**és**

1. igazolja, hogy saját magát és a vele együtt költöző gyermekeket figyelembe véve, az egy főre jutó havi nettó bevétel eléri a megpályázott lakás lakbérének a kétszeresét.

**valamint:**

1. saját maga, illetve a vele együtt költöző hozzátartozója lakóingatlan tulajdonjogával vagy haszonélvezeti jogával **nem rendelkezik**, vagy amennyiben lakóingatlan tulajdonjogával, vagy haszonélvezeti jogával **rendelkezik, annak használatában önhibáján kívül akadályoztatva van.** *(Ha a lakást jövedelemszerző célokra hasznosítják, akkor azt* ***beköltözhetőnek*** *kell tekinteni!)*
2. nem rendelkezik önkormányzati lakás bérleti jogával,
3. a lakóhelye szerint illetékes önkormányzatnál nincs helyi adótartozása.
4. **A pályázat további feltételei*:***

* **A pályázatra kiírt – az 1818/2016. (XII.22.) Kormányhatározat alapján, önkormányzati bérlakások fejlesztése céljára kapott támogatásból felújított, rendeltetésszerű használatra alkalmas állapotú – lakások a BMÖGF/547-3/2017 számon kiállított támogatói okirat értelmében a „Önkormányzati bérlakások felújítása, korszerűsítése (6 részben)" programban vettek részt, ezért e lakásokat 2026. augusztus 31. napjáig nem lehet elidegeníteni!**
* A pályázattal érintett lakások bérleti díja a Képviselő-testület döntésében foglaltak alapján változik. A lakbérfizetésen túl a bérlő köteles megfizetni a közüzemi díjakat (szemétszállítás, villany, fűtés, víz-csatorna, gáz, stb.) is.
* 2 éven belül érvényesen újabb pályázatot nem adhat be az az I-II. helyre rangsorolt pályázó, aki:
  + valótlan adatot közölt, vagy
  + az eredményhirdetés után visszalépett,
  + a bérleti szerződést határidőben nem kötötte meg,
  + a bérleti szerződés megkötését követően nem tett eleget a pályázatban vállalt felújítási kötelezettségének,
  + a bérleti szerződését felmondta.

1. **Nem vehet részt a pályázaton:**

* aki, vagy a vele együtt költöző a pályázat benyújtására megállapított határidőtől számított:

1. 5 éven belül térítés ellenében szüntette meg az önkormányzati lakásra szóló bérleti jogviszonyát, vagy azt magánforgalomban kevesebb szobaszámú, vagy alacsonyabb komfortfokozatú lakásra cserélte,
2. 5 éven belül önkormányzati lakáson fennálló bérleti jogviszonyával visszaélt – ideértve a lakbér tartozás miatti felmondást is - és ezt jogerős bírósági ítélet megállapította,

c) az Önkormányzattól – kedvezményesen - vásárolt lakását 10 éven belül eladta,

d) aki, vagy a vele együtt költöző önkormányzati lakást jogcím nélkül használ.

1. **A pályázó tudomásul veszi és a jelentkezési lap – 1. számú melléklet - aláírásával elfogadja, hogy:**

a.) az ajánlattevő az ajánlattételi határidő lejártáig módosíthatja vagy visszavonhatja ajánlatát, az ajánlattételi határidő lejártát követően azonban a benyújtott ajánlat nem módosítható,

b.) **a hiánypótlási felhívások átvételére kizárólag személyesen vagy meghatalmazott útján van lehetőség. A kiíró felhívja a figyelmet arra, hogy a hiánypótlási felhívásokat nem küldi meg postai úton, ezért ha azt a pályázó, vagy meghatalmazottja a megadott határidőben nem veszi át, újabb hiánypótlási felhívás kiadására nincs lehetőség, az értékelő bizottság a pályázatot a beadott, eredeti formájában értékeli.**

c.) az ajánlattételi kötöttség az ajánlattételi határidő lejártának napjával kezdődik,

d.) a versenyeztetési eljárás visszavonása esetén, amennyiben a dokumentációt az ajánlattevő ellenérték fejében kapta meg, a Kiíró köteles az ellenértékét visszafizetni, ha az ajánlattevő a dokumentációt visszaadja,

e.) a dokumentáció ellenértékét a Kiíró a d.) pontban meghatározott eseten kívül semmilyen más esetben nem fizeti vissza.

**V. Megpályázható lakások száma:**

A pályázó, **legfeljebb összesen 3 lakás bérbevételére, a sorrend megjelölésével** nyújthat be pályázatot.

**VI. Bonyolító az alábbi esetekben állapítja meg, hogy a pályázó pályázata ÉRVÉNYTELEN, ha:**

1. a pályázó nem írja alá a jelentkezési lap minden oldalát,
2. a pályázatot a felhívásban megjelölttől eltérő (postai, vagy elektronikus úton) módon kézbesítették,
3. az ajánlattevő az ajánlattételi határidőn túl nyújtotta be ajánlatát,
4. azt olyan ajánlattevő nyújtotta be, aki az Önkormányzattal szemben fennálló korábbi fizetési kötelezettségét (helyi adó, bérleti díj, stb) nem teljesítette,
5. a pályázatot nem a kiíró által jóváhagyott tartalmú nyomtatványnak megfelelő formában és adatokkal nyújtotta be,
6. az ajánlattevőnek a pályázati dokumentációban szereplő iratokat, igazolásokat nem, vagy nem az előírásnak megfelelően csatolta,
7. az ajánlat nem felel meg a pályázati dokumentációban meghatározott feltételeknek, vagy az ajánlattevő nem tett a pályázati dokumentációban foglaltaknak megfelelő ajánlatot,
8. az ajánlattevő valótlan adatot közölt,
9. az ajánlattevő a hiánypótlási felhívásban foglaltaknak a rendelkezésére álló határidőn belül nem vagy nem teljes körűen tett eleget,
10. a pályázó az I-III. pontokban meghatározott feltételeknek nem felelnek meg,
11. **a pályázó legkésőbb a hiánypótlási felhívásban meghatározott határidőig nem csatolja** a jelentkezési lap mellé a **szükséges igazolásokat**, melyek a következők:
12. a pályázati feltételek megismeréséről szóló nyilatkozat *(jelentkezési lap 1. számú melléklet)*,
13. családi állapotra vonatkozó nyilatkozat *(jelentkezési lap 2. számú melléklet),*
14. a pályázó, illetve a vele együtt költöző közeli hozzátartozók beköltözhető lakóingatlanának tulajdonjogáról, vagy haszonélvezeti jogáról szóló nyilatkozat *(jelentkezési lap 3-4. számú melléklet)*,
15. a pályázó külön nyilatkozata *(jelentkezési lap 5. számú melléklet*)
16. a pályázó adatkezelési hozzájáruló nyilatkozata *(jelentkezési lap 6. számú melléklet*)
17. pályázó és az együtt költöző gyermekek személyi okmányainak (személyi igazolvány, lakcímkártya) **másolata,**
18. **30 napnál nem régebbi, eredeti hatósági bizonyítvány a pályázó lakcímének igazolásáról,**
19. **30 napnál nem régebbi, eredeti hatósági bizonyítvány a pályázó családi állapotának igazolásáról,**
20. a pályázó általános iskolai végzettségét igazoló bizonyítvány **másolata,**
21. a pályázó lakhelye szerint illetékes Önkormányzattól, **a helyi adótartozásról szóló igazolás** **eredeti példánya,**
22. a pályázó - a pályázat benyújtását közvetlenül megelőző - 3 havi nettó jövedelmére vonatkozó igazolás, vállalkozó esetében minimum 3 havi, nettó jövedelemre vonatkozó tájékoztatást nyújtó NAV igazolás **eredeti példánya, (az éves adó igazolást kiíró nem fogadja el)**
23. a pályázó és a vele együtt költöző személyek közötti rokoni kapcsolat igazolására szolgáló okiratokat *(születési anyakönyvi kivonat)* **másolatban***,*
24. a pályázat megvásárlását igazoló számla **másolata.**

12. ha a pályázó a jelentkezési lapot, vagy a nyilatkozatokat **nem írja alá**, illetve szükség esetén *(siket, vak, stb.)* a záradékot a **tanúk nem írják alá**.

**VII. A Kiíró érvénytelenné nyilvánítja a versenyeztetési eljárást, ha**

a.) az összeférhetetlenségi szabályokat megsértették, vagy

b.) valamelyik ajánlattevő az eljárás tisztaságát vagy a többi ajánlattevő érdekeit súlyosan sértő cselekményt követett el.

A versenyeztetési eljárás során összeférhetetlenséget kell megállapítani, ha a versenyeztetési eljárás bonyolításában vagy az ajánlatok elbírálásában olyan személy, szervezet vagy annak képviselője vesz részt, aki maga is ajánlattevő, vagy

a.) annak közeli hozzátartozója (Ptk.: 8:1. § (1) bek. 1. pont]

b.) annak munkaviszony alapján felettese vagy alkalmazottja,

c.) akitől bármely oknál fogva nem várható el az ügy elfogulatlan megítélése.

**VIII. A Kiíró eredménytelenné nyilvánítja a versenyeztetési eljárást, ha**

1. a pályázati eljárás során nem nyújtottak be érvényes pályázatot,
2. a benyújtott pályázatok egyike sem felelt meg a pályázati kiírásban foglalt feltételeknek,
3. a kiíró eredménytelennek nyilvánítja.

**Az eredménytelen eljárás esetén a Kiíró dönt a további eljárásról. A Kiíró jogosult az eljárást, annak bármely szakaszában indoklás nélkül visszavonni, és erről a pályázókat hirdetmény útján értesíteni.**

**A pályázat kiírásának időpontja**: **2019. szeptember 16. napja (hétfő)**

**A lakások megtekintése:** A pályázók a lakásokat a melléklet **táblázatban** meghatározott időpontokban tekinthetik meg.

**Benyújtásának helye:** Józsefvárosi Gazdálkodási Központ Zrt.

Lakásgazdálkodási csoportnál

*(Budapest VIII., Őr u. 8. Tel: 314-10-98, 313-84-28)*

**A pályázat zárt borítékban,**

**személyesen nyújtható be:** hétfőn: 1330-től 1800 óráig;

szerdán: 800-től 1200 óráig és 1300-tól 1630 óráig;

pénteken: 800-től 1130 óráig.

**A pályázat benyújtásának határideje:** **2020. január 10. napja (péntek) 11.30 óra**

**A pályázat bontásának ideje: 2020. január 13. napja (hétfő) 1100 óra**

**A pályázat bontásának helye:** Józsefvárosi Gazdálkodási Központ Zrt.

Lakásgazdálkodási csoport ügyfélvárója

*(Budapest VIII. kerület, Őr u. 8.)*

A **pályázati anyag** *(pályázati feltételeket tartalmazó tájékoztató, jelentkezési lap és mellékletei)* **a Józsefvárosi Gazdálkodási Központ Zrt.** **Házipénztárában** *(Budapest VIII., Losonci u. 2.), Házipénztár nyitvatartási rendje: hétfőn: 13.30-től 15.30 óráig; szerdán: 08.00-től 12.00 óráig és 13.00-tól 15.30 óráig; pénteken: 08.00-től 11.30 óráig)* **vásárolható meg, és Józsefvárosi Gazdálkodási Központ Zrt.** **Lakásgazdálkodási csoportnál** *(Budapest VIII., Őr u. 8., az ügyfélfogadás rendje: hétfőn: 13.30-től 18.00 óráig; szerdán: 08.00-től 12.00 óráig és 13.00-tól 16.30 óráig; pénteken: 08.00-től 11.30 óráig)* **vehető át**.

**A jelentkezési lap és dokumentáció ára: 1.000,- Ft + ÁFA/db**

**(A pályázó annyi jelentkezési lapot és dokumentációt köteles megvásárolni, ahány lakásra pályázni kíván. Egy pályázó maximum 3 lakásra pályázhat!)**

**FIGYELEM!**

**A Bonyolító 2020. február 3. és 2020. február 7. napja között a JGK Zrt. Lakásgazdálkodási csoportjának munkatársai útján adja ki a szükséges hiánypótlási felhívásokat, melyet a pályázó személyesen, vagy meghatalmazottja útján vehet át.**

**Bonyolító felhívja a pályázók figyelmét arra, hogy a hiánypótlási felhívásokat nem küldi ki postán, azok csak a fent megadott határidőben vehetők át!!!**

**A hiánypótlás alapján tett nyilatkozatok nem eredményezhetik a pályázat módosítását!**

**IX. A pályázatok értékelésének szempontjai, illetve az elbírálásnál alkalmazott pontrendszer:**

**(Az e pontban szereplő tények fennállását okirattal szükséges igazolni!)**

**1. A pályázó Józsefvároshoz való kötődése tekintetében:**

|  |  |
| --- | --- |
| **pontozandó szempont** | **adható pont** |
| **Lakóhely:**  a pályázó a pályázat beadása napjáig összesen legalább 5 éve, a VIII. kerületben életvitelszerűen lakik, és bejelentett lakó-, vagy tartózkodási hellyel rendelkezik  a pályázó a pályázat beadása napjáig összesen legalább 10 éve, a VIII. kerületben életvitelszerűen lakik, és bejelentett lakó-, illetve tartózkodási hellyel rendelkezik  a pályázó a pályázat beadása napjáig összesen legalább 15 éve, a VIII. kerületben életvitelszerűen lakik, és bejelentett lakó-, illetve tartózkodási hellyel rendelkezik | **1 pont**  **3 pont**  **5 pont** |

1. **A pályázó iskolai végzettsége tekintetében:**

|  |  |
| --- | --- |
| **pontozandó szempont** | **adható pont** |
| Középfokú iskolai végzettséggel rendelkezik  Felsőfokú végzettsége, vagy felsőfokú intézményben minimum nyolc lezárt féléve van  A pályázó józsefvárosi iskolásban tanult, illetve tanul | **1 pont**  **2 pont**  **+ 1 pont** |

1. **A pályázó munkaviszonyára vonatkozó körülményei:**

|  |  |
| --- | --- |
| **pontozandó szempont** | **adható pont** |
| **Munkaviszony:** |  |
|  |  |
| A pályázó összesen legalább 1 éve munkaviszonnyal rendelkezik, vagy a saját vállalkozásában dolgozik legalább 1 éve | **1 pont** |
|  |  |
| A pályázó összesen legalább 2 éve munkaviszonnyal rendelkezik, vagy a saját vállalkozásában dolgozik legalább 2 éve | **2 pont** |
|  |  |
| A pályázó összesen legalább 3 éve munkaviszonnyal rendelkezik, vagy a saját vállalkozásában dolgozik legalább 3 éve | **3 pont** |
|  |  |
| Pályázó a Józsefvárosban dolgozik, vagy dolgozott | **+ 1 pont** |
|  |  |
| Pályázó közfeladatot ellátó szerv munkáját segíti, akár munkaviszonyban, akár önkéntes munkájával | **+ 1 pont** |
|  |  |

1. **Jövedelem, a pályázó által előre vállalt bérleti díj egyösszegű megfizetése:**

|  |  |  |
| --- | --- | --- |
| **pontozandó szempont** | | **adható pont** |
| **4.1.** | **A pályázó által előre vállalt bérleti díj egyösszegű megfizetése (min. 3 hó - max. 12 hó)** |  |
|  | 3 hónap  4 hónap  5 hónap  6 hónap  7 hónap  8 hónap  9 hónap  10 hónap  11 hónap  12 hónap | **1 pont**  **2 pont**  **3 pont**  **4 pont**  **5 pont**  **6 pont**  **7 pont**  **8 pont**  **9 pont**  **10 pont** |
| **4.2.** | **A pályázót és a vele együtt költöző gyermekeket figyelembe véve, az egy főre jutó, igazolt havi nettó jövedelem** |  |
|  | 65.000 – 80.000,- Ft között:  80.001 – 100.000,- Ft között:  100.001 – 120.000, - Ft között:  120.001 – 160.000,- Ft között:  160.001,- Ft felett | **1 pont**  **3 pont**  **5 pont**  **6 pont**  **7 pont** |

***Figyelem!! A pályázó lakcímének és családi állapotáról szóló igazolást a Budapest Főváros Kormányhivatala VIII. Kerületi Hivatala Okmányiroda (Budapest VIII. kerület, Baross utca 59.) állít ki. (ügyfélfogadás rendje: Hétfő: 7:00-17:00, Kedd: 8:00-16:00, Szerda: 12:00-20:00, Csütörtök: 8:00-16:00, Péntek: 8:00-14:00. )***

**X. A pályázat felbontása és értékelése:**

1. Az ajánlatok felbontását és értékelését jegyzőkönyv felvételével a Bonyolító végzi.
2. Az ajánlatokat tartalmazó zárt borítékokat a Bonyolító a pályázati dokumentációban megjelölt időpontban bontja fel. Az ajánlatok felbontásánál a bonyolítón kívül megbízott jogi képviselőjének is jelen kell lennie. A bontási eljárás nyilvános.
3. Nem tiltható meg, hogy a pályázati ajánlatok felbontásakor ismertessék:
4. a pályázó nevét,
5. a lakóhelyét.
6. A pályázati ajánlatok felbontásáról és ismertetéséről jegyzőkönyvet kell készíteni. A jegyzőkönyvet – amennyiben a bontáson az ajánlattevők jelen vannak – az ajánlattevők közül felkért személyek hitelesítik.
7. A Bonyolító a pályázati dokumentációban igényelt iratokon és adatokon túlmenően is jogosult megvizsgálni az ajánlattevők alkalmasságát a szerződés teljesítésére, és ennek során a csatolt dokumentumok eredetiségét is ellenőrizheti.
8. A pályázati ajánlatok elbírálása során a Bonyolító írásban felvilágosítást kérhet a pályázati ajánlattevőtől az ajánlatban foglaltak pontosítása érdekében. A Bonyolító a felvilágosítás kéréséről és annak tartalmáról haladéktalanul írásban értesíti a többi pályázati ajánlattevőt is.
9. A Kiíró a pályázati dokumentációban meghatározott értékelési szempontok alapján állapítja meg a pályázat eredményét és rangsorolja a pályázati ajánlatokat. A pályázat nyertese az, aki a pályázati dokumentációban rögzített feltételek teljesítése mellett a meghatározott értékelési szempontok alapján a legjobb ajánlatot tette.

**A pályázat elbírálásával kapcsolatban jogorvoslatnak helye nincs!**

**XI. A pályázat eredményhirdetésének időpontja:**

A pályázat eredményét legkésőbb **2020. március 12. napjáig** ki kell hirdetni.

Az elbírálási határidőt a Bonyolító egy alkalommal meghosszabbíthatja. Az új elbírálási határidőről, illetve annak függvényében az ajánlati kötöttség időtartamának meghosszabbításáról a Józsefvárosi Gazdálkodási Központ Zrt. köteles a pályázat kiírásával azonos módon, hirdetményben tájékoztatni a pályázókat.

A pályázat eredményét a **Józsefvárosi Gazdálkodási Központ Zrt.** és a **Polgármesteri Hivatal hirdetőtábláján**, valamint a Józsefvárosi Gazdálkodási Központ Zrt. és az Önkormányzat **internetes honlapján** köteles a bonyolító legalább **10 munkanapra** kifüggeszteni, közzétenni.

**XII. A pályázat nyertese:**

**A legtöbb pontot elérő pályázó.**

A **Kiíró határozatában megnevezi** a pályázat nyertese mellett azt a sorrendben következő pályázót is, akivel a nyertes visszalépése, vagy kiesése esetén megköti a bérleti szerződést. A Bonyolító az azonos pontszámmal rendelkező pályázók közül a nyertest, és a második helyre sorolt pályázót sorsolás útján választja ki. A sorsolás nyilvános, azt közjegyző jelenlétében, a pályázati eljárás lebonyolítója által összehívott, legalább háromtagú sorsolási bizottság folytatja le, amelyről szóló közjegyzői okiratba foglalt jegyzőkönyvet az eredmény megállapítására vonatkozó előterjesztéshez mellékelni kell. A sorsoláson bárki részt vehet.

**A sorsolás megtartásának időpontját *– amennyiben szükséges –* Bonyolító a pályázat meghirdetésével azonos módon, hirdetmény útján közli!**

**A sorsolás helye:**

Józsefvárosi Gazdálkodási Központ Zrt. Lakásgazdálkodási csoport *(Budapest VIII., Őr u. 8.).*

Amennyiben a bérlőként kiválasztott személy *– ideértve a sorrendben következő pályázót is –* a bérbeadóval valótlan adatot közölt, a bérleti szerződés megkötésére vonatkozó jogosultságát elveszíti.

A Városgazdálkodási és Pénzügyi Bizottság fenntartja a jogát arra, hogy:

* az azonos pontszámot elért pályázók közül a nyertes, és a második helyre sorolt pályázót sorsolás útján válassza ki,
* a nyertes pályázó visszalépése esetén, a soron következő pályázóval kössön bérleti szerződést,
* a pályázati eljárást eredménytelennek nyilvánítsa,
* a pályázati felhívást visszavonja.

**XIII. A pályázaton elnyert lakások bérbeadása:**

1. A lakások bérbeadása 5 év határozott időre szóló bérleti szerződéssel, a lakás komfortfokozatának megfelelő, csökkentő és növelő tényezők nélküli lakbér kétszeresének megfelelő óvadékfizetési kötelezettséggel történik.
2. A lakás az 5 év határozott idő leltétét követően – amennyiben a bérlővel szemben felmondási ok nincs – ismételten bérbe adható részére.
3. Az 5 év leteltét követőn – amennyiben jogosult – bérlő szociális lakbér megállapítását kérheti.
4. A pályázat nyertese az 5 év határozott idő leteltéig a lakásba nem fogadhat be senkit (a vele együttköltöző gyermekeken kívül), bérlőtársi szerződést nem köthet, és a lakást nem cserélheti tovább.

**FIGYELEM! A pályázaton elnyert lakások 2026. augusztus 31. napjáig elidegenítési tilalom alatt állnak!**

**XIV. A nyertes pályázó a bérleti szerződés megkötéséig köteles bérbeadónak az alább felsorolt iratok eredeti példányát bemutatni:**

1. személyi igazolványát és lakcím kártyáját,
2. a pályázók és a vele együttköltöző személyek közötti rokoni kapcsolat igazolására szolgáló okiratokat *(****EREDETI*** *születési anyakönyvi kivonat),*
3. iskolai bizonyítványt.

Amennyiben a nyertes pályázó a fenti (a-c pontig) okiratokat a bérleti szerződés megkötéséig nem mutatja be eredeti példányban, elveszti jogosultságát a bérleti szerződés megkötésére, és azt bérbeadó a sorrendben következő pályázóval köti meg!

Budapest, 2019. szeptember **dr. Kecskeméti László Zsolt sk.**

vagyongazdálkodási igazgató

**Megpályázható lakások adatai**

**\* A lakbér mértékét bérbeadó évente felülvizsgálja!**

|  |  |  |  |  |  |
| --- | --- | --- | --- | --- | --- |
| **Sorsz.** | **Cím** | **Lakás**  **alapterülete**  **(m2)** | **Szobaszám és komfort-**  **fokozat** | **Aktuális bérleti díj**  **(bruttó)\*** | **Megtekintés**  **időpontja** |
| 1. | Magdolna u. 12. fszt. 11/a. | **37,39 m2** | 1 szoba  komfortos | 12.928,- Ft | 2019.11.05. és 2019.11.19. (kedd)  **9:45 – 10:15**  valamint  2019.11.12. és 2019.11.26. (kedd)  **14:15 – 14:45** |
| 2. | Magdolna u. 12. 3. em. 56. | **36,52 m2** | 1 szoba  komfortos | 12.627,- Ft | 2019.11.05. és 2019.11.19. (kedd)  **9:45 – 10:15**  valamint  2019.11.12. és 2019.11.26. (kedd)  **14:15 – 14:45** |
| 3. | Magdolna u. 44. 1. em. 5. | **26,45 m2** | 1 szoba  komfortos | 9.145,- Ft | 2019.11.05. és 2019.11.19. (kedd)  **9:00 – 9:30**  valamint  2019.11.12. és 2019.11.26. (kedd)  **13:30 – 14:00** |
| 4. | Magdolna u. 44. 3. em. 21. | **27,45 m2** | 1 szoba  komfortos | 9.491,- Ft | 2019.11.05. és 2019.11.19. (kedd)  **9:00 – 9:30**  valamint  2019.11.12. és 2019.11.26. (kedd)  **13:30 – 14:00** |
| 5. | Nagy Fuvaros u. 26. fszt. 13. | **25,92 m2** | 1 szoba  komfortos | 14.339,- Ft | 2019.11.05. és 2019.11.19. (kedd)  **10:30 – 10:45**  valamint  2019.11.12. és 2019.11.26. (kedd)  **15:00 – 15:15** |